VILNIAUS MIESTO SAVIVALDYBĖS ADMINISTRACIJOS

PRIVATIZAVIMO FONDAS
188710061, Konstitucijos pr 3 , LT-09601 Vilnius.

FINANSINIŲ ATASKAITŲ AIŠKINAMASIS RAŠTAS
BENDROJI DALIS
Vilniaus miesto savivaldybės privatizavimo fondas (toliau – fondas) yra juridinio asmens teisių neturintis išteklių fondas, įsteigtas vadovaujantis Lietuvos Respublikos valstybės ir savivaldybių turto privatizavimo įstatymu. Nėra atskiras viešas subjektas. Privatizavimo fondo apskaitą tvarko Vilniaus miesto savivaldybės administracijos Finansų valdymo ir apskaitos departamento Apskaitos skyrius, buveinė Konstitucijos pr 3 LT-09601 Vilnius, įmonės kodas - 188710061. Atidaryta atskira sąskaita privatizavimo fondo lėšų kaupimui ir jų naudojimui. 
Vilniaus miesto savivaldybės taryba 1998-06-17 sprendimu Nr.205 ,,Dėl Privatizavimo fondo lėšų naudojimo ir apskaitos tvarkos patvirtinimo ’’ ir 2007 m. balandžio 4 d. sprendimu Nr. 1-1599 ,,Dėl tarybos 1998-06-17 sprendimo Nr. 205 ,,Dėl Privatizavimo fondo naudojimo ir apskaitos tvarkos patvirtinimo“ pakeitimo” patvirtino Vilniaus miesto savivaldybės privatizavimo fondo lėšų naudojimo taisykles. 
Privatizavimo fondas kontroliuojamų arba asocijuotų subjektų bei filialų neturi.

APSKAITOS POLITIKA

2010 m. I ketvirčio finansinė atskaitomybė parengta vadovaujantis Viešojo sektoriaus apskaitos ir finansinės atskaitomybės standartų nuostatomis.
Apskaitoje ūkinės operacijos ir įvykiai registruojami ir finansinė atskaitomybė sudaroma taikant bendruosius apskaitos principus: subjekto, veiklos tęstinumo, kaupimo, piniginio mato, pastovumo, palyginimo, atsargumo, neutralumo, turinio viršenybės prieš formą. 

1.FINANSINĖS BŪKLĖS ATASKAITA

1.1. Fondo turtą 2010-03-31 sudarė:

1.1.1. 472370 Lt lėšų likutis fondo sąskaitoje,

1.1.2. 30904044 Lt sukauptos gautinos sumos, 
1.2. Fondo trumpalaikiai įsipareigojimai 31740429 Lt,
1.2.1. 364015 Lt sukauptas deficitas, iš jo: 

1.2.1.1.  713245 Lt einamųjų metų deficitas,

1.2.1.2.  349230 Lt ankstesnių metų perviršis.
2. VEIKLOS REZULTATŲ ATASKAITA

2.1. Pagrindinės veiklos pajamas 2010 m. I ketvirtį sudarė: 
2.1.1. 518480 Lt pagrindinės veiklos kitos pajamos:

2.1.1.1. 356440 Lt pajamos iš privatizuojamų objektų pardavimą, 

2.1.1.2. 160777 Lt sumos už perleistą turtą, 

2.1.1.3. 1263 Lt apskaičiuoti delspinigiai.

2.2.Pagrindinės veiklos sąnaudas sudarė 1242238 Lt finansavimas:
vaikų, jaunimo ir suaugusiųjų ugdymui, sveikatos apsaugai, miesto infrastruktūros objektų priežiūrai ir modernizavimui, miesto infrastruktūros objektų plėtrai, savivaldybės veiklos pagrindinių funkcijų vykdymo strategijos formavimui ir įgyvendinimui.

2.3. 2208 Lt. kitos veiklos rezultatas - tai iš Litimpeks banko gautos įšaldytos lėšos.

2.4. 8305 Lt Finansinės ir investicinės veiklos rezultatas:

Fondo finansinės ir investicinės veiklos pajamas sudarė gautos palūkanos už laikomas pinigines lėšas specialioje sąskaitoje, palūkanos už privatizuojamus objektus.
2.5. Ataskaitinio laikotarpio deficitas 713245 Lt.

